《春尽偶书七言四韵奉承采览》
宋代·李建中

粉闱丹地白头深，书殿分廊寓直人。
不怕花枝惊老眼，可无诗直送残春。
因嗟红影随风去，犹为青丛绕槛频。
更把华灯照深夜，一年情味隔音尘。

作者简介：（945—1013）宋京兆人，字得中。太宗太平兴国八年进士。累官太常博士，曾表陈时政利害，序王霸之略，得太宗嘉赏。历知曹、解、颍、蔡四州。恬于荣利，好吟咏，每游山水，留题自称“岩夫民伯”。善修养之术，奉命参预校定《道藏》。官终判太府寺。善书札，行笔尤工，多构新体。好古勤学，多藏古器、名画。有集。